શહેરના મોટાભાગના પૂરગ્રસ્ત વિસ્તારમાં ઘર વિહોણા થયેલા અથવા રેસ્ક્યૂ કરાયેલા અંદાજીત 100 ઉપરાંત લોકો સાથે વાત કરતા તેમણે જણાવ્યું હતું કે, અમને અંદાજો ન્હોતો કે પૂરના પાણી ઘરમાં આવી પહોંચતા અમે બેઘર થઇ જઇશું, આવી પરિસ્થિતિમાં પોલીસ અમારી વ્હારે આવશે તે તો સપનેય ખ્યાલ ન્હોતો, પહેલા દુરથી પોલીસને જોઇ અમે ગભરાઇ જતા, અને મનમાં ગાળો આપવા લાગતાં, પરંતુ દરેક પોલીસ કર્મી એક સરખો હોતો નથી અને પોલીસ પ્રજા માટે જ છે, તે અમે ખૂબ સારી રીતે સમજી ગયાં છે.